Diari Oficial de la Generalitat Valenciana


Sumari del DOGV 6836, del 08-08-2012 (2012/7478)

Notificació de la sentència dictada en el juí verbal número 108/2011.
---------------------------------------------------------------------

### Dades del document

Número de DOGV
:   6836

Data del DOGV
:   08-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7478


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el juí verbal número 108/2011. [2012/7478]  
Juí verbal - 000108/2011  
De: Telefónica Móviles España, SAU   
Procuradora: Maria Jesús Margarit Pelaz.  
Contra: Anderson da Silva.   
Procurador/a: -  
En este procediment verbal 108/2011, seguit a instàncies de Telefónica Móviles España, SAU contra Anderson da Silva, s'ha dictat la sentència que literalment diu el següent:   
«Sentència número 000137/2012.  
Jutge que la dicta: José Antonio Orea Martínez.   
Lloc: Castelló de la Plana   
Data:12 de juny de 2012.  
Part demandant: Telefónica Móviles España, SAU   
Advocada: María Elisa Falomir Maristany.  
Procuradora: María Jesús Margarit Pelaz   
Part demandada: Anderson da Silva.  
Advocat/a: -  
Procurador/a: -  
Objecte del juí: altres verbals.  
Castelló de la Plana, 12 de juny de 2012.   
José Antonio Orea Martínez, magistrat jutge del Jutjat de Primera Instància número 1 de Castelló, he vist estes actuacions de juí verbal sobre la reclamació d'una quantitat seguides davant d'este jutjat amb el número 108 de l'any 2011, a instàncies de Telefónica Móviles España, SAU, representat per la procuradora Mª Jesús Margarit Pelaz, i assistit per la lletrada Mª Elisa Falomir Maristany, contra Anderson da Silva.   
Antecedents de fet   
Primer. El procurador de la part actora, en la representació indicada i per mitjà d'un escrit que per torn de repartiment va correspondre a este jutjat, va presentar demanda de juí verbal en què, en síntesi, al·legava: el demandat va contractar el servici telefònic amb la demandant. El demandat va deixar de pagar els rebuts per consum des de l'1/5/2005 fins a l'1/3/2005.   
Adduïa els fonaments de dret que estimava aplicables i acabava sol·licitant que es dictara sentència per la qual es condemnara al demandat a pagar a la demandant 3.853,85 euros, més interessos i costes processals.   
Segon. Admesa a tràmit la demanda, es va emplaçar les parts a l'acte de la vista. Una vegada resoltes les qüestions processals, si és el cas, el demandant es va ratificar en la demanda i el demandat no hi va comparéixer.   
Tercer. Una vegada efectuada la prova en els termes que consta en les actuacions, estes es van deixar vistes per a sentència.   
Fonaments de dret   
Primer. No es nega la relació contractual existent entre les parts, que s'acredita amb l'aportació de les factures on consten les dades del demandat, sense que es prove el pagament de la quantitat que és objecte de reclamació; per això ha de ser estimada la demanda (arts. 1088 i ss CC).   
Segon. Les costes s'imposaran al demandat per imperatiu de l'article 394.1 de la Llei d'Enjudiciament Civil.   
Vistos els articles legals esmentats i la resta de pertinent i general aplicació.  
Dispositiva  
Estime la demanda interposada per Telefónica Móviles España, SAU contra Anderson da Silva i condemne el demandat que pague a la demandant tres mil huit-cents cinquanta-tres euros amb huitanta-cinc cèntims (3.853,85 euros) més els interessos legals des de la interposició de la demanda, i les costes processals.   
Notifiqueu esta sentència a les parts que s'hi han presentat i advertiu-los que contra esta es pot interposar un recurs d'apel·lació dins del termini de 20 dies des de l'endemà de la notificació, en virtut del que establix l'article 458 de la Llei d'Enjudiciament Civil, modificació efectuada per la Llei 37/2011, de 10 d'octubre, de Mesures d'Agilització Processal.   
En virtut del que establix la disposició addicional 15a de la Llei Orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, per la qual es modifica la Llei Orgànica 6/1985, d'1 de juliol, de Poder Judicial, per a l'admissió a tràmit del recurs, caldrà que la part recurrent haja efectuat el depòsit corresponent en el compte de depòsits i consignacions del jutjat; sense este requisit no s'hi admetrà a tràmit.   
  
Porteu l'original al llibre de sentència.   
Esta és la meua sentència, de la qual cal expedir una testimoniança per a incorporar-la a les actuacions, que pronuncie mane i firme».  
Publicació: La sentència anterior l'ha feta, llegida i publicada el magistrat jutge que l'ha dictada, mentres celebrava audiència pública el dia de hui. En done fe.   
I com que es troba el dit Anderson da Silva en parador desconegut, s'expedix a fi que li servisca de notificació en la forma deguda.   
  
Castelló de la Plana, 12 de juny de 2012.- La secretària judicial: Ana Isabel Yague Ribes.